Négyzetkilométer

A négyzetkilométer (röv. km²) a terület mértékegysége.

Az SI-mértékegységrendszerben elfogadott és ajánlott többszöröse a négyzetméternek.

Egy négyzetkilométer egyenlő:
 az egy kilométer oldalú négyzet területével
 1 000 000 négyzetméterrel.
 100 hektárral
 0,386 102 négyzetmérfölddel
 247,1 acre-rel

Megfordítva:
 1 m² = 0,000 001 km²
 1 hektár = 0,01 km²
 1 négyzetmérföld = 2,589 988 km²
 1 acre = 0,004047 km²

A "km2" jel jelentése (km)2, és neve négyzetkilométer, és nem k(m2), kilonégyzetméter, ami ezer négyzetméter lenne.

Példák

Térképek

Különböző mértékarányú térképeken a rácsvonalak körülbelül kilométeres távolságban húzódnak, így egy-egy rácsnégyzet körülbelül egy négyzetkilométert fed le.
 Ha az arány 1:100 000, akkor a négyzetek területe egy négyzetcentiméter. A rácsvonalak centiméteres távolságban húzódnak.
 Ha az arány 1:50 000, akkor a négyzetek területe négy négyzetcentiméter. A rácsvonalak távolsága két centiméter.
 Ha az arány 1:25 000, akkor a négyzetek területe tizenhat négyzetcentiméter. A rácsvonalak távolsága négy centiméter.

Középkori városközpontok

Sok középkori város fala egy négyzetkilométer körüli területet zár közbe. Sok helyen ezek a falak még állnak, vagy nyomvonaluk látható. Brüsszelben körgyűrű helyettesíti, Frankfurtban kertek. A nyomvonal gyakran téglalappal vagy ellipszissel közelíthető. A példák közé tartozik
 Delft, Hollandia
A közrezárt terület közelítőleg téglalap alakú. Hosszúsága 1,30; szélessége 0,75 kilométer. Egy tökéletes téglalap területe ezekkel az adatokkal 1,30×0,75 = 0,9 km2.
 Lucca, Olaszország
A közrezárt terület közelítőleg téglalap alakú, lekerekített északnyugati és északkeleti sarkokkal. Hosszúsága 1,36; szélessége 0,8 kilométer. Egy tökéletes téglalap területe ezekkel az adatokkal 1,36×0,80 = 1,088 km2.
 Brugge, Belgium
A közrezárt terület közelítőleg ellipszis vagy ovális alakú, északi-déli irányú nagytengellyel. A nagytengely hossza 2,53; a kistengely hossza 1,8 kilométer. Egy tökéletes ellipszis területe ezekkel az adatokkal 2,53 × 1,81 × (π/4) = 3,597 km2.
 Chester, Egyesült Királyság
Chester falai nagyon jó állapotban vannak. A közrezárt terület közelítőleg téglalap alakú. Az északi és a déli kapu távolsága 855, a nyugati és a keleti kapu távolsága 589 méter. Egy tökéletes téglalap területe ezekkel az adatokkal (855/1000) × (589/1000) = 0,504 km2.

Golfpályák
Crafter és Mogford golfpálya-tervezők szerint egy pályán egy lyuk körül 120 méterszer 40 méternyi szabad területnek kell lennie. Egy 6000 méteres golfpálya 18 lyukkal legalább 80 hektárt igényel csak a lyukak elhelyezésére. A következő golfpályák körülbelül egy négyzetkilométert fednek le:
 Manchester Golf Club, Egyesült Királyság 
  Northop Country Park, Wales, Egyesült Királyság 
  The Trophy Club, Lebanon, Indiana, USA 
 Qingdao International Country Golf Course, Qingdao, Shandong, Kína
 Arabian Ranches Golf Club, Dubai 
 Sharm el Sheikh Golf Courses: Sharm el Sheikh, Dél-Sínai, Egyiptom 
 Belmont Golf Club, Lake Macquarie, NSW, Ausztrália

Parkok
Néhány park közel egy négyzetkilométeres területű:
 Riverside Country Park, Egyesült Királyság.
 Brierley Forest Park, Egyesült Királyság.
 Rio de Los Angeles State Park, Kalifornia, USA 
 Jones County Central Park, Iowa, USA.
 Kiest Park, Dallas, Texas, USA 
 Hole-in-the-Wall Park & Campground, Grand Manan Island, Bay of Fundy, New Brunswick, Kanada 
 Downing Provincial Park, British Columbia, Kanada 
 Citadel Park, Poznan, Lengyelország 
 Sydney Olympic Park, Sydney, Ausztrália, vizes felületeinek területe 6,63 négyzetkilométer.

További területek
 Jeruzsálem óvárosa majdnem egy négyzetkilométeres.
Milton Science Park, Oxfordshire, Egyesült Királyság.
 Mielec Industrial Park,  Mielec, Lengyelország 
 The Guildford Campus of Guildford Grammar School, South Guildford, Nyugat-Ausztrália
 Sardar Vallabhbhai National Institute of Technology (SVNIT), Surat, India 
 Île aux Cerfs Island, Mauritius keleti partjainál.
Peng Chau szigete, Hong Kong

Kapcsolódó szócikkek 
 négyzetméter
 kilométer
 SI-prefixumok

Források

Fordítás

További információk 
 Körülbelül egy négyzetkilométeres terület Budapest térképén

SI származtatott mértékegységek
Területegységek

de:Quadratmeter#Quadratkilometer